El Lago Alberto, conosù anca come Lago Nyanza, el xe ono de i Grandi Laghi de l'Africa. El se cata tra l’Uganda e la Republica Democràtega del Congo. El Lago Alberto el xe el lago pi a nord de la region. Samuel Baker, on esplorator inglexe, el xe stà el primo eoropeo a rivar a stò lago in tel 1864. El lo ga ciamà Alberto in onor de el principe Alberto marì de la regina Vitoria. En tel 1912, i primi misionari cristiani i xe rivà a Pakwach, doe el Nilo vien fora dal lago. I xera i misionari comboniani de Verona. A Pakwach i ga costruio le scole, l'ospedale e la cexa che se pol vedar oncora ancò. En tel agosto del 2007, el governo ugandexe el ga dito che scominsierà presto a cavar fora el petrolio da soto el lago. Se pensa che i depositi i sia de 400 milioni de barili. El lago el xe formà dal Fiume Nilo, ce ne la prima trata se ciama anca Nilo Vitoria, e dal fiume Semliki, che el riva dal Lago Edoardo. L’emisario el xe sempre el Nilo, che da qi al Sudan el xe ciamà Nilo Alberto.